| Kėdainių geležinkelio viadukas |
| --- |
|  |
| Kėdainių geležinkelio viadukas nuo miesto pusės |
| 

Kėdainių geležinkelio viadukasKėdainių geležinkelio viadukas

55°18′00″š. pl. 23°59′02″r. ilg.﻿ / ﻿55.299992°š. pl. 23.983789°r. ilg.﻿ / 55.299992; 23.983789﻿ (Kėdainių geležinkelio viadukas)Koordinatės: 55°18′00″š. pl. 23°59′02″r. ilg.﻿ / ﻿55.299992°š. pl. 23.983789°r. ilg.﻿ / 55.299992; 23.983789﻿ (Kėdainių geležinkelio viadukas) |
|  |
| **Vieta** | Kėdainiai |
| **Kerta** | J. Basanavičiaus gatvę |
| **Ilgis** | ~30 m |
| **Pastatytas** | 1938 m. |
| **Konstrukcija** | Arkinis tiltas |

**Kėdainių geležinkelio viadukas** – geležinkelio viadukas Kėdainiuose, kertantis centrinę J. Basanavičiaus gatvę, stovintis geležinkelio ruožo kreivėje tarp Kėdainių geležinkelio stoties (1 km) ir Geležinkelio tilto per Nevėžį. Viadukas stūkso Kėdainių tvenkinio ir Centrinio stadiono prieigose.

Geležinkelio viadukas gelžbetoninis, apie 30 m ilgio. Tai trijų tarpatramių statinys, kurio vidurinį tarpatramį sudaro arka. Bėgių kelias nutiestas arkinės konstrukcijos viršuje. Užpiltinius ramtus virš judrios miesto gatvės jungia lenktos formos nešančioji konstrukcija – monolitinė gelžbetoninė arka. Virš jos skliauto įrengtos vertikalios laikančiosios atramos ir briaunotoji perdangos plokštė. Viaduku nutiesti vienkelio geležinkelio bėgiai. J. Basanavičiaus gatvė (kelio  **229**  Aristava–Kėdainiai–Cinkiškiai  dalis) po juo nutiesta dviejų eismo juostų, su šaligatviais. Kelio pylimo kūgiai arkos galuose sutvirtinti betono plytelėmis. Viaduko prieigose pastatyti transporto priemonių aukštį iki 3,5 m ribojantys ženklai.

Istorija
--------

Tiltas II pasaulinio karo pradžioje
Sankt Peterburgo–Varšuvos geležinkelio atšaka nuo Radviliškio iki Kaišiadorių nutiesta 1871 m. turėjusi didelės įtakos provincinio Kėdainių miestelio atgimimui. Geležinkelio viaduką statyti buvo sumanyta tarpukariu, tiesiant naują kelią į Panevėžį. 1936 m. pradėta statyti viaduką, turėjusį prasilenkti su tiesiamu Aukštaičių plentu iš Kėdainių į Panevėžį. Naujasis geležinkelių transporto statinys buvo skirtas užtikrinti netrukdomą judėjimą ties ta vieta, kur geležinkelis kirto plentą. 1938 m. spalio 6 d. buvo užbaigti viaduko betonavimo darbai. Lapkričio 6 d. pirmasis traukinys sėkmingai pervažiavo viaduką ir nuo tos dienos viaduką pradėjo eksploatuoti.

Pirmąjį viaduką 1944 m. rugpjūčio mėnesį vokiečių kariuomenė, besitraukdama iš Kėdainių, susprogdino. Vėliau, užėjus rusų armijai, vokiečių belaisviai pastatė laikiną, medinį, kuriuo galėjo važinėti traukiniai. Manoma, kad dabar stovintis viadukas buvo pastatytas pagal pirmojo viaduko projektą.

2018 m. naujai įrengtas geležinkelio viaduko apšvietimas: sumontuota keturiolika LED šviesos šaltinių, keičiančių spalvas.

Šaltiniai
---------

1. ↑
2. ↑  Henrikas Kebeikis. Geležinkelio Radviliškis–Kėdainiai–Kaišiadorys viadukas Kėdainiuose Archyvuota kopija 2024-02-02 iš Wayback Machine projekto.
3. ↑  Google Street View *google.com*
4. ↑  Senieji statiniai gali liudyti apie daug svarbių įvykių *knypava.lt*. Archyvuota kopija 2012-08-15 iš Wayback Machine projekto.
5. 1 2  Vytautas Sakalauskas. *Kėdainių viadukui greit bus 60 metų*. „Kėdainių garsas", 1998-01-13
6. ↑  Kėdainių viadukas atidarytas. „Geležinkelininkas", 1938 m. nr. 20
7. ↑  Gatvių apšvietimui – trečdalis milijono eurų. Nušvito ir geležinkelio viadukas *muge.eu*

Nuorodos
--------

|  |  |
| --- | --- |
|  | **Vikiteka: Kėdainių geležinkelio viadukas** – vaizdinė ir garsinė medžiaga  |

* Kėdainiai praeityje *miestai.net*
* Kėdainiai 1945–1990 (sovietmečio nuotraukos). Geležinkelio viadukas, apie 1950 m. *miestai.net*